Pia Gjellerup (S), 2000-04-28:
til nye vilkår.
Derfor er der også stor efterspørgsel efter ledelse i dag, hvor vi står midt i en omstilling fra et industrisamfund til videnøkonomien.
Men hvad er så det her med god ledelse i videnøkonomien?
Ja, én ting er sikker: De vante ledelsesværdier og ledelsesredskaber er ikke på enhver måde gearet til de nye krav, som medarbejdere, som kunder og som investorer stiller til både virksomhederne og de offentlige institutioner. Derfor kræver omstillingen til videnøkonomien ikke blot ledelse, den kræver også nye ledelsesværdier og ledelsesredskaber.
Videnøkonomien ændrer jo nogle gange på dramatisk vis virksomhedernes konkurrencevilkår: vilkår i form af krav om stadig hurtigere udvikling, kortere produktlevetid, individualiserede løsninger til kunderne og samarbejde i internationale netværk.
Forbrugerne stiller krav til virksomhederne, til virksomhedernes måde at producere på og til lederne, som også skaber virksomhedernes fremtræden, virksomhedernes identitet, både internt og eksternt.
Medarbejderne er virksomhedernes vigtigste ressource.
Forudsætningen for den enkelte virksomheds konkurrencedygtighed er, at de enkelte medarbejdere, deres viden, ideer og evner bliver udfoldet, og at medarbejderne kan samarbejde og bruge hinanden uden for mange svinkeærinder eller for mange vanskelige strukturer i organisationen.
Vejen fra ideens undfangelse til dens afprøvning skal med andre ord gøres kortere.
På den måde kan man bidrage til, at et af de afgørende nye konkurrencevilkår - at tingene skifter hurtigere, at man kan matche hurtigere - faktisk kan lade sig gøre. Der stilles nye krav til lederne.
De skal få den enkelte medarbejder til ikke mindst at lede sig selv gennem ansvar og indflydelse, men lederne skal samtidig kunne opstille fremtidsbilleder, skabe virksomhedernes fortællinger og visioner, som den enkelte kan orientere sig efter, ellers er der ikke meget ved, at den enkelte sidder og leder sig selv, for hvad skal den pågældende lede efter?
Fremtidsbillederne skal give virksomhederne image og identitet udadtil over for kunder, investorer og fremtidige medarbejdere.
God ledelse i videnøkonomien kan således ikke indfanges bare med ét begreb og heller ikke i én ledelsesmodel, som det nu til stadighed, altså igennem flere dage, påstås af ordføreren for forespørgerne skulle være regeringens opfattelse.
Jeg er nok lidt ærgerlig over, at det bliver gentaget, for jeg synes faktisk, det har været korrigeret, men sådan kan vi jo holde fast i nogle debatter. Men vi har jo nok at debattere, så vi behøver ikke at debattere noget, vi ikke er uenige om.
Men virksomhedernes behov er jo simpelt hen alt for forskellige til, at man kan bruge én ledelsesmodel, og ønskerne til fremtiden er også for forskellige til, at man kan bruge én ledelsesmodel, og verden udvikler sig i øvrigt også så hurtigt, at det at komme med skråsikre løsninger, som én ledelsesmodel ville være et svar til, også er en fejlvurdering. Men der er selvfølgelig en række fællestræk i de krav, der stilles til lederne i videnøkonomien, og de kan måske bedst blive beskrevet med det udtryk, som hedder helhedsorienterede ledelsesværdier, det vil sige ledelsesværdier, som sætter medarbejdere, kunder og omgivelser i centrum for en systematisk udvikling af virksomhedens processer, strategier og resultater.
De helhedsorienterede ledelsesværdier er basis for en lang række helhedsorienterede ledelsesredskaber, redskaber, der gør den enkelte leder i stand til at håndtere og arbejde systematisk med de nye konkurrencevilkår og samspilsformer. Med de helhedsorienterede ledelsesredskaber kan lederen målrette arbejdet med fleksible organisationer, det vil sige organisationer, hvor ideerne kan flyde på tværs af organisatoriske og faglige skel, hvor virksomheden hurtigt kan ændre strategi til en ny situation, eller hvor virksomheden kan ændre en strategi, der skaber en ny
situation, og hvor virksomheden udvikler produkter i dialog med kunder og partnere
Dermed styrkes virksomhedens udvikling og omstillingsevne på alle områder.
Helhedsorienterede ledelsesredskaber sætter fokus på udvikling af medarbejdernes kompetencer, på deres ansvar og på deres deltagelse i virksomhedernes udvikling.
Det er et væsentligt element i regeringens erhvervspolitik at skabe gode rammer, så virksomhederne kan udvikle deres ledelse og organisation.
Så har hr. Jørn Jespersen eller Folketinget som sådan været uopmærksom.
Vi har faktisk for længst igangsat seks initiativer under projektet Ledelse, Organisation og Kompetence også kaldet LOK-projektet - initiativerne herfra har dannet ramme om en lang række samarbejdsprojekter med deltagelse af over 500 virksomheder, forskere, uddannelsesinstitutioner og konsulenter - netop for at se på, hvilke realiteter og hvilke resultater vi kan drage nytte af samfundsmæssigt og for de enkelte virksomheder og for de enkelte institutioner ved at sætte ledelsesredskabet mere i centrum.
Vigtigst af alt er, at LOK-projektet har nedbrudt gamle grænser for samarbejdet mellem forskning, uddannelse og erhverv.
ledelse, men for at skabe den bedste ramme for at udvikle og udbrede ledelsesredskaber og ledelsesværdier, som gør ledelse både i det private erhvervsliv og i den offentlige sektor til noget, der skaber merværdi, bedre service, bedre omgang, bedre produkter, bedre ydelser til os alle sammen
Universiteterne kan bl.a. søge om medfinansiering til at udvikle diplomuddannelser, der kombinerer ny ledelsesteori med praktisk ledelsestræning, og institutionerne vil samtidig kunne søge midler til at kunne tiltrække de bedste undervisere.
Så er der også brug for et aktivt organ til at skabe debat, samle viden, være et kreativt sted til at holde fokus på ledelsesudviklingsdebatten, ledelsesudviklingsviden og -information.
Centret skal uddele priser for god ledelse, centret skal deltage i udvikling af nye, helhedsorienterede ledelsesredskaber og skabe dialog mellem virksomheder og uddannelsessystem, så uddannelsessystemet faktisk kommer til at afspejle virksomhedernes reelle behov.
Centret skal altså skabe erfaringsudveksling mellem virksomheder gennem netværk og være med til også at kunne opstille og udbrede standardkontrakter og etiske kodekser for rådgivermarkedet.
Udbredelsen af nye ledelsesværdier i staten skaber udvikling på samme niveau som i virksomheder til glæde for medarbejdere, der får større glæde af arbejdet, større ansvar, mere indflydelse og fleksibilitet.
Det er jo til glæde for de borgere, som forhåbentlig så kommer til at opleve stigende kvalitet i den offentlige sektors velfærdsydelser.
Samtidig vokser der nye former for samarbejde mellem virksomheder og de statslige myndigheder frem, som skal øge kvaliteten af ydelserne til borgerne.
Regeringen har målrettet arbejdet på at udvikle ledelse og kompetence i de offentlige organisationer, bl.a. gennem statens personalepolitik.
Regeringen har netop oprettet Statens Center for Kompetence og Kvalitetsudvikling, og dette center skal bl.a. rådgive de offentlige institutioner i strategiske kompetenceudviklingsværktøjer og uddannelsesplanlægning og skabe overblik over mulighederne for efteruddannelse og så i tillæg dertil uddele den offentlige kvalitetspris.
Jeg vil afslutningsvis sige, at vi jo ved, at vi står i en omstillingsproces.
Vi ved, at normerne for samspillet på arbejdspladsen har udviklet sig fra klassekamp til samarbejde - ikke at der ikke er modsætninger, det er der jo meget tit i samarbejde, men der er også behov for medspil.
Kunder og eksterne interessenter arbejder tæt sammen med virksomhederne om udviklingen af deres produkter.
Virksomhederne påtager sig et socialt ansvar og deltager i udviklingen af offentlige serviceydelser, og det offentlige skaber rammer, som gør det muligt at drive et erhvervsliv på allerhøjeste niveau som et dynamisk erhvervsliv, der sørger for, at vi faktisk alle sammen får noget ordentligt at leve af.
Regeringen vil skabe rammerne for fortsat udvikling hen imod videnøkonomien.
har vi allerede nået et stort skridt.
Det er en vision om, hvordan vi bevæger os videre ind i en videnøkonomi, som Danmark vil kunne få og bør få en fornem plads i, en proces, hvor regeringen gør sin del, bl.a. gennem initiativerne i dk21.
Men det er en indsats, som naturligvis ikke kan stå alene, en indsats, som vil kræve noget af hver enkelt i samfundet, af hver enkelt leder og hver enkelt, der også skal prøve at være ledet på en ny måde. Så jeg kan sige til alle, der bliver berørt af det, og det er mange: God fornøjelse med nye ledere og ny ledelse, og tak til dem, der allerede har gjort et meget stort arbejde i den retning.